open-index/open-wikipedia-markdown huggingface dataset:
9. gadsimts p.m.ē.

[thumb|370px|[Senā Grieķija, Frīģija, Asīrija, Urartu un Senā Ēģipte no 9. līdz 7. gadsimtam p.m.ē.]]
**9. gadsimts p.m.ē.** bija gadsimts, kas sākās 900. gadā p.m.ē. un beidzas 801. gadā p.m.ē.

## Notikumi
* Senajā Ēģiptē turpinājās Trešais pārejas periods, 836. gadā p.m.ē. notika pilsoņu karš.
* 814. gadā p.m.ē. feniķieši dibināja Kartāgu.
* Dibināta Jaunasīrijas valsts, kas pastāvēja līdz 7. gadsimtam p.m.ē.
* Gadsimta sākumā Eirotas ielejā izveidojās Sparta, gadsimta beigās sengrieķi uzsāka Vidusjūras rietumu zemju kolonizēšanu Sicīlijā Itālijas dienvidos.
* Gadsimta beigās Itālijas centrālajā daļā izveidojās etrusku civilizācija.
* Gadsimta beigās Centrāleiropā izveidojās Halštates kultūra.
* Senajā Ķīnā turpinājās Džou dinastijas imperatoru valdīšana.

## Gadsimta celtnes

Sparti in-river-Eurotas-valley flanked-by-Taygetos-mountains.jpg|Senās Spartas drupas Grieķijā
20090414-Cività-di-Bagnoregio.jpg|Etrusku pilskalns, vēlāk *Balneum Regium* pilsēta pie Romas
Baltegles

**Baltegles** (*Abies*) ir priežu dzimtas ģints, kurā apvienotas no 48 līdz 55 sugām. Tās aug ziemeļu puslodes mērenajā joslā, bieži sastopamas kalnainos apvidos. Visradniecīgākā ģints balteglēm ir ciedri. Baltegļu augstums parasti ir no 10 metriem un var sasniegt pat 80 metrus. Stumbra diametrs ir no 0,5 līdz 4 metriem.

## Iedalījums
Baltegļu ģintī ietilpst no 48 līdz 55 sugām. Šāds nekonkrēts skaits ir tāpēc, ka augu sistematizētāji nespēj vienoties par dažu atsevišķu sugu izdalīšanu.

* ģints **baltegles** (*Abies*)
** cilts **baltegles** (*Abies* sect. *Abies*)
*** suga Eiropas baltegle (*Abies alba*)
*** suga Bulgārijas baltegle (*Abies borisii-regis*)
*** suga Grieķijas baltegle (*Abies cephalonica*)
*** suga Sīrijas baltegle (*Abies cilicica*)
*** suga Sicīlijas baltegle (*Abies nebrodensis*)
*** suga Kaukāza baltegle (*Abies nordmanniana*)
*** suga Alžīrijas baltegle (*Abies numidica*)
*** suga Spānijas baltegle (*Abies pinsapo*)
** cilts **sarkanās baltegles** (*Abies* sect. *Amabilis*)
*** suga sarkanā baltegle (*Abies amabilis*)
*** suga Marisa baltegle (*Abies mariesii*)
** cilts **balzama baltegles** (*Abies* sect. *Balsamea*)
*** suga balzama baltegle (*Abies balsamea*)
*** suga Frāzera baltegle (*Abies fraseri*)
*** suga Piealpu baltegle (*Abies lasiocarpa*)
*** suga Korejas baltegle (*Abies koreana*)
*** suga Mandžūrijas baltegle (*Abies nephrolepis*)
*** suga Sahalīnas baltegle (*Abies sachalinensis*)
*** suga Sibīrijas baltegle (*Abies sibirica*)
*** suga Japānas baltegle (*Abies veitchii*)
** cilts ***Abies'' sect. ''Bracteata***
*** suga *[[Abies bracteata]]*
** cilts **dižās baltegles** (*Abies* sect. *Grandis*)
*** suga dižā baltegle (*Abies grandis*)
*** suga vienkrāsas baltegle (*Abies concolor*)
*** suga Durango baltegle (*Abies durangensis*)
*** suga Halisko baltegle (*Abies flinckii*)
*** suga Gvatemalas baltegle (*Abies guatemalensis*)
** cilts ***Abies'' sect. ''Momi***
*** suga *[[Abies beshanzuensis]]*
*** suga *[[Abies chensiensis]]*
*** suga *[[Abies firma]]*
*** suga Taivānas baltegle (*Abies kawakamii*)
*** suga piejūras baltegle *(Abies holophylla)*
*** suga *[[Abies homolepis]]*
*** suga *[[Abies pindrow]]*
*** suga *[[Abies recurvata]]*
*** suga *[[Abies ziyuanensis]]*
** cilts ***Abies'' sect. ''Nobilis***
*** suga cēlā baltegle (*Abies magnifica*)
*** suga augstā baltegle (*Abies procera*)
** cilts ***Abies'' sect. ''Oiamel***
*** suga svētā baltegle (*Abies religiosa*)
*** suga Hikela baltegle (*Abies hickelii*)
** cilts ***Abies'' sect. ''Piceaster***
*** suga *[[Abies piceaster]]*
** cilts ***Abies'' sect. ''Pseudopicea***
*** suga *[[Abies delavayi]]*
*** suga *[[Abies fabri]]*
*** suga *[[Abies forrestii]]*
*** suga *[[Abies chengii]]*
*** suga Butānas baltegle (*Abies densa*)
*** suga Austrumhimalaju baltegle (*Abies spectabilis*)
*** suga *[[Abies fargesii]]*
*** suga *[[Abies fanjingshanensis]]*
*** suga *[[Abies yuanbaoshanensis]]*
*** suga *[[Abies squamata]]*
*** suga *[[Abies webbiana]]*
** *nesistematizēta cilts*
*** suga *[[Abies milleri]]* (izmirusi suga)
Elektriskais vadītājs

**Elektriskais vadītājs** ir materiāls, kurā ir kustīgi elektriskie lādiņi. Metālos šie lādiņi ir brīvie elektroni, šķidrumos (elektrolītos) un plazmā tie ir joni. Atšķirībā no elektroniem, joni var būt negatīvi lādēti (anjoni) vai pozitīvi lādēti (katjoni). Bieži vārdu "vadītājs" lieto elektriskā vada dzīslas nozīmē. Vielas spēju vadīt elektrisko strāvu sauc par elektrovadītspēju.

## Metāli un grafīts
Šo vadītāju atomu ārējās elektronu čaulās elektroni ir vāji saistīti un tie var samērā brīvi ceļot starp atomiem. Pievadot šādam materiālam spriegumu, brīvos elektronus pievelk pozitīvais pols, bet negatīvais — atgrūž. Tā rezultātā rodas elektronu plūsma - elektriskā strāva. Savā ceļā elektroni uzgrūžas citiem vielas atomiem un molekulām molekulām, zaudējot daļu enerģijas, kas elektriskajā ķēdē izpaužas kā elektriskā pretestība. Uzgrūžoties molekulām, elektroni tās iešūpo, kas ir molekulu vidējās kinētiskās enerģijas palielināšanās, t.i. vadītāja sasilšana.
Vadītājs var sakarst ļoti spēcīgi, piemēram, elektriskajās kvēlspuldzēs volframa diegs.

### Supravadītspēja
Supravadītspēja ir fenomens, kad ļoti zemās temperatūrās dažu metālu elektriskā pretestība samazinās līdz nullei.

## Jonu vadītāji
Šo vadītāju vadāmība balstās uz jonu plūsmu. Joni ir divu veidu negatīvi lādēti (anjoni) un pozitīvi lādēti (katjoni). Ja joni atrodas vidē, kura ļauj tiem brīvi kustēties, un ir pielikts spriegums, anjoni sāk virzīties uz pozitīvo polu, bet katjoni uz negatīvo, veidojot elektrisko strāvu. Jonu vadītspēja piemīt elektrolītiem un plazmai.

## Skatīt arī
* Elektrovadītspēja;
* Oma likums;
* spriegums;
* elektriskā strāva;
* kvēlspuldze;
* kūstošais drošinātājs;
* elektrolīze.
European Hit Radio Top 100 (2011)

[thumb|200px|[Pitbull, Ne-Yo, Afrojack un Nayer singla "Give Me Everything" vāka noformējums. Singls pirmo vietu ieguva 11 nedēļas un kopumā Top 40 atradās 25 nedēļas.]]

Šis ir European Hit Radio 2011. gada noslēguma Top 100. Tops tika atskaņots radiostacijā European Hit Radio sestdien, 2011. gada 31. decembrī plkst. 13:00 ar atkārtojumu svētdien, 2012. gada 1. janvārī plkst. 13:00. Topu vadīja raidījuma vadītājs Roberts Lejasmeijers.

## Top 100 sastādīšanas princips
European Hit Radio Top 100 tiek sastādīts pamatojoties uz klausītāju balsojuma rezultātiem, kas, ik nedēļu, tiek apkopoti Top 40. Topa veidošanas procesā piedalās visas dziesmas, kas kaut reizi ir pabijušas Top 40 sarakstā. No visām vidēji 250 līdz 280 gada laikā Top 40 iekļuvušajām dziesmām, tiek noteiktas populārākās 100.

Katrai dziesmai, kas kaut reizi ir iekļuvusi Top 40, tiek piešķirts punktu skaits, atkarībā no dziesmas atrašanās vietas topā. Piemēram, ja dziesma iknedēļas Top 40 ieņem 1. vietu, tad dziesmai tiek pieskaitīts 1 punkts, ja dziesma ieņem 12. vietu, tad 12 punkti, ja 37. vietu, tad 37 punkti un tā tālāk. Nedēļās, kurās dziesma nav iekļuvusi Top 40 populārāko dziesmu sarakstā, dziesmai tiek pieskaitīts 41 punkts. Veidojot Top 100, visi punkti tiek skaitīti kopā un augstāko vietu iegūst dziesma ar vismazāko punktu skaitu. Ja vairākām dziesmām ir vienāds punktu skaits, tad augstākā vietā nonāk tā dziesma, kurai ir bijusi augstākā vieta Top 40, tad nākamā augstākā vieta un tā tālāk.

## Top 100 dziesmu saraksts

[thumb|200px|[LMFAO, Lauren Bennett un GoonRock singla "Party Rock Anthem" vāka noformējums. Singls pirmo vietu ieguva 2 nedēļas, bet kopumā Top 40 atradās 26 nedēļas — visilgāk no visiem 2011. gada singliem.]]
[thumb|200px|[Enrique Iglesias un Ludacris singla "Tonight (I'm Lovin' You)" vāka noformējums. Singls pirmo vietu ieņēma 5 nedēļas pēc kārtas.]]
[thumb|200px|[David Guetta un Sia singla "Titanium" vāka noformējums.]]

### Piezīmes
**N** — nedēļas Top 40, **Av** — augstākā vieta Top 40, **NAv** — nedēļas augstākajā vietā

## Skatīt arī
* European Hit Radio
* European Hit Radio Top 40
* European Hit Radio Top 40 Nr. 1 (2011)

## Atsauces

## Ārējās saites
33. autobusu maršruts (Rēzekne)

**33. autobusu maršruts** ir Rēzeknes sabiedriskā transporta autobusu maršruts, kas kursē no Blaumaņa ielas līdz Pūpoliem. Šo maršrutu apkalpo SIA „Dekom” autobusu parks, kas atrodas Viļakas ielā 1b.

2011. gada 31. decembrī 33. autobusu maršruts tiks likvidēts, bet sākot ar 2012. gada 1. janvāri tā reisus pārņems jaunizveidotais 16. autobusu maršruts, kuru apkalpos SIA „Rēzeknes Satiksme”.

## Maršruts
**[[Blaumaņa iela (Rēzekne)|Blaumaņa iela]]** — **[[Bekši|Pūpoli]]** kursē pa šādām ielām: Blaumaņa iela, Maskavas iela, Atbrīvošanas aleja un ceļš A13.

**[[Bekši|Pūpoli]]** — **[[Blaumaņa iela (Rēzekne)|Blaumaņa iela]]** kursē pa šādām ielām: ceļš A13, Atbrīvošanas aleja, Maskavas iela un Blaumaņa iela.

## Pieturvietas

## Atbrīvošanas alejas rekonstrukcijas laikā
Sakarā ar Atbrīvošanas alejas rekonstrukcijas darbiem, no 2011. gada 14. marta sabiedriskā transporta kustība tika novirzīta uz Dārzu ielu, ka rezultātā 33. autobusu maršruts arī tika mainīts.

### Maršruts
**[[Blaumaņa iela (Rēzekne)|Blaumaņa iela]]** — **[[Bekši|Pūpoli]]** kursē pa šādām ielām: Blaumaņa iela, Maskavas iela, Atbrīvošanas aleja, Stacijas iela, Dārzu iela, Latgales iela, Atbrīvošanas aleja un ceļš A13.

**[[Bekši|Pūpoli]]** — **[[Blaumaņa iela (Rēzekne)|Blaumaņa iela]]** kursē pa šādām ielām: ceļš A13, Atbrīvošanas aleja, Latgales iela, Dārzu iela, Stacijas iela, Atbrīvošanas aleja, Maskavas iela un Blaumaņa iela.

### Pieturvietas

## Skatīt arī
* Rēzekne
* Sabiedriskais transports Rēzeknē
* Dekom

## Atsauces

## Ārējās saites
* SIA Dekom - Sabiedriskā transporta pakalpojumi
33. maršruts

**33. maršruts** var būt:

* autobusu maršruti:
** ''33. autobusu maršruts'' — bijušais maršruts Rēzeknē;
** 33. autobusu maršruts — maršruts Rīgā:
*** *[[33. autobusu maršruts (Rīga, 1959)|Abrenes iela – Kundziņsala]]* — bijušais maršruts, kas kursēja no 1959. līdz 2013. gadam;
*** Jugla – Pļavnieki —  maršruts, kas tika atklāts 2022. gada 19. septembrī.
Kurts Alders

**Kurts Alders** (; dzimis , miris ) bija vācu ķīmiķis, 1950. gada Nobela prēmijas ķīmijā laureāts par Dīlsa—Aldera reakcijas atklāšanu 1928. gadā.

Dzimis Kēnigshitē, mūsdienu Polijā. Kad pēc Pirmā pasaules kara dzimtā pilsēta iekļāvās Polijā, pārcēlās uz Vāciju. Studēja ķīmiju Berlīnē un Ķīlē. 1928. gadā kopā ar savu darbu vadītāju Oto Dīlsu atklāja Dīlsa—Aldera reakciju. 1930. gadā sāka strādāt turpat Ķīlē par pasniedzēju, bet 1936. gadā pārgāja darbā uz kompāniju *[[IG Farben]]*, kur nodarbojās ar mākslīgās gumijas izstrādi. Kopš 1940. gada — profesors Ķelnes Universitātē. Miris 1958. gadā Ķelnē.

## Ārējās saites

* Kurts Alders Nobela prēmijas mājaslapā
Coolio

**Artiss Leons Aivijs jaunākais** (, dzimis , miris ), labāk pazīstams ar skatuves vārdu ***Coolio***, bija amerikāņu mūziķis, reperis, aktieris, producents un žugalo.

## Diskogrāfija
* *It Takes a Thief* (1994)
* *Gangsta's Paradise* (1995)
* *My Soul* (1997)
* *Coolio.com* (2001; Japānas ierobežotas tirāžas izdevums)
* *El Cool Magnifico* (2002)
* *The Return of the Gangsta* (2006)
* *Steal Hear* (2008)
* *From The Bottom 2 The Top* (2009)

## Apbalvojumi un nominācijas
*Coolio* 1995. gada singls *Gangsta's Paradise* saņēma vairākas balvas, tostarp ''Grammy'' balvu kā labākais repa solo izpildītājs un MTV VMA kā labākais repa video un labākais video no mākslas filmas. Pats *Coolio* ir saņēmis vairākus apbalvojumus, ieskaitot Amerikas Mūzikas balvu kā labākais repa/hiphopa izpildītājs 1996. gadā. 1997. gadā *Coolio* tika nominēts *Grammy* balvai: Labākais repa albums par albumu *[[Gangsta's Paradise]]*, Labākais repa solo izpildījums par singlu *1, 2, 3, 4 (Sumpin' New)* un Labākais R&B vokālais izpildījums duetam vai grupai par dziesmu *Stomp*. Kopumā *Coolio* ir saņēmis piecas balvas no trīspadsmit nominācijām.

## Atsauces

## Ārējās saites
ISO/IEC 9126

***ISO/IEC 9126*** ir Starptautiskā standartu organizācijas un Starptautiskā elektrotehniskā komisijas standarts, kas nosaka programmatūras kvalitātes prasības. 2011. gadā tas ir aizstāts ar *ISO/IEC 25010:2011*, standartam pievienojot "drošību" un "savienojamību" kā galvenos raksturlielumus.

*ISO/IEC 9126* standartu iedala 4 daļās: kvalitātes modelis, ārējā kvalitāte, iekšējā kvalitāte, lietošanas kvalitāte.

Kvalitātes modelis, kas aprakstīts standarta pirmajā daļā (*ISO/IEC 9126-1*), klasificē programmnodrošinājuma kvalitāti 6 raksturlielumu kategorijās, ko savukārt iedala sīkāk:

* Funkcionalitāte - atribūtu kopums, kuri raksturo programmnodrošinājuma funkcionālās iespējas. Sīkāk iedala šādi:
** Derīgums lietošanai
** Korektums (arī precizitāte)
** Spēja mijiedarboties (galvenokārt, strādājot tīklā)
** Aizsardzība

* Uzticamība - atribūtu kopums, kuri nosaka to, vai programmnodrošinājums spēs saglabāt savas funkcionālās iespējas noteiktos apstākļos noteiktā laika posmā. Iedala pēc:
** Pabeigtības līmenis (kļūdu neesamība)
** Aizsargātība no defektiem
** Atjaunošanas iespējas
** Pieejamība
** Gatavība

* Pielietojamība - atribūtu kopums, kurš attiecas uz izpildāmā darba apjomu, kas nepieciešams lietotājiem. Iedala:
** Saprotamība
** Vienkāršums lietošanā
** Izpētāmība
** Pievilcība

* Efektivitāte - atribūtu kopums, kuri nosaka programmnodrošinājuma kvalitātes un izmantoto resursu daudzumu noteiktos apstākļos, attiecību. To nosaka šādi kritēriji:
** Īslaicīgā efektivitāte
** Resursu izmantotība

* Uzturamība - atribūtu kopums, kuri nosaka darba apjomu, kas nepieciešams noteiktu izmaiņu veikšanai. Detalizācija:
** Analizēšanas vieglums
** Izmainīšanas iespējas
** Stabilitāte
** Testējamība

* Mobilitāte - atribūtu kopums, kuri nosaka programmnodrošinājuma spējas būt pārvietotam no vienas vides citā. To nosaka:
** Adaptējamība
** Instalēšanas vienkāršība
** Līdzpastāvēšana
** Aizvietojamība

Atribūts ir lielums, kurš var tikt pārbaudīts vai izmērīts konkrētam produktam.
Atribūti nav stingri noteikti standartā to lielās dažādības dēļ dažādās programmās.

Standarta ceturtā daļa (*ISO/IEC 9126-4*) paredzēta pircējiem, piegādātājiem, izstrādātājiem un menedžeriem.
Tajā daļēji dublējas iepriekšējo trīs daļu prasības un aprakstīti ieteicamie programmnodrošinājuma raksturlielumu noteikšanas veidi.
Billijs Kristels

**Billijs Kristels** (; dzimis ) ir amerikāņu aktieris, rakstnieks, producents un kinorežisors.

Kļuvis pazīstams 1970. gados ar lomu TV seriālā *[[Soap]]* un kļuva par Holivudas filmu zvaigzni 1980. un 1990. gados, filmējoties tādās komerciāli veiksmīgās un kritiķu atzinīgi novērtētās filmās kā "Kad Harijs satika Salliju" (1989) un *[[City Slickers]]* (1991). B. Kristels deviņas reizes ir vadījis Amerikas Kinoakadēmijas balvu pasniegšanas ceremoniju, pēdējoreiz to veicis 2012. gadā, no kuras vadītāja pienākumiem atteicās komiķis Edijs Mērfijs. Viņš ir saņēmis vairākas *[[Emmy balva|Emmy]]* un *American Comedy* balvas.

## Atsauces

## Ārējās saites
Molēti

**Molēti** (; ) ir pilsēta Lietuvas ziemeļaustrumu daļā, populāra kūrortpilsēta Viļņas iedzīvotājiem. 

Pilsēta atrodas 60 kilometrus uz ziemeļiem no Viļņas un 30 kilometrus uz dienvidiem no Utenas. Tā pirmoreiz tika minēta kā Viļņas bīskapa privātīpašums. Netālu no pilsētas atrodas Molētu Astronomiskā observatorija, kura ir vienīgā Lietuvā, un Lietuvas Etnokosmoloģijas muzejs, pirmais šāda veida muzejs pasaulē.

## Atsauces

## Ārējās saites

* Virtuālā Molētu apskate
* Pilsētas oficiālā vietne  
* Lietuvas etnokosmoloģijas muzejs arī
Dārzciems

**Dārzciems** var būt:

* Dārzciems — apdzīvota vieta Gaujienas pagastā
* Dārzciems — vasarnīcu ciems Kalnciema pagastā
* Dārzciems — Rīgas pilsētas daļa
* Dārzciems — vasarnīcu ciems Umurgas pagastā
* Dārzciems — apdzīvota vieta Virbu pagastā
Sidrabe

**Sidrabe** (arī **Mazplatone**) ir ciems Jelgavas novada Lielplatones pagastā. Izvietojies Platones krastos autoceļu krustojumā  no pagasta centra Lielplatones,  no novada domes Jelgavā un  no Rīgas.

Apdzīvotā vieta izveidojusies ap bijušās Mazplatones muižas (*Klein-Platohn*) centru un Lielplatones pagasta valdi. Par lielāku apdzīvoto vietu izaugusi pēckara gados kā kolhoza «Sidrabe» centrālais ciemats. Sidrabē atrodas pagasta valde, Lielplatones tautas nams (bijušajā muižas klētī), veikals.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Poters

**Poters** var būt:

* Harijs Poters ― britu rakstnieces Džoannas Ketlīnas Roulingas septiņu romānu sērija un to galvenais varonis.

; Cilvēki ar šādu uzvārdu:

* Greiems Poters (*Graham Potter*; 1975) ― angļu futbola treneris un bijušais futbolists;
* Viljams Norvūds Poters (*William Norwood Potter*; 1840―1895) ― Lielbritānijas šahists, advokāts un žurnālists.
Dārzciems (Virbu pagasts)

**Dārzciems** ir ciems Talsu novada Virbu pagastā. Izvietojies pagasta ziemeļdaļā pie Jaunpagasta—Gailīšciema ceļa  no pagasta centra Jaunpagasta,  no novada centra Talsiem un  no Rīgas.

Apdzīvotā vieta izveidojusies padomju laikā pie padomju saimniecības «Virbi» lauksaimniecības ražotnes.

## Atsauces

## Ārējās saites
* Talsu Vēstis. Dārzciemā (fotoreportāža)
Zāra Nahimovska

**Zāra Nahimovska (Kavnacka)** (dzimusi  Daugavpilī) ir Latvijas ebreju šahiste, kas četras reizes uzvarēja Latvijas šaha čempionātā sievietēm.

## Dzīvesgājums
Dzimusi 1934. gadā Daugavpilī. Studēja Rīgas Medicīnas institūtā un strādājusi par farmaceiti.
Zārai Nahimovskai izdevās pārtraukt Mildas Laubertes panākumu sēriju Latvijas šaha čempionātos sievietēm un iegūt Latvijas šaha čempiones titulu 1958., 1959., 1961. un 1962. gados. Zāra Nahimovska ir sekmīgi piedalījusies PSRS sieviešu šaha čempionātos. Viņa uzvarēja pusfinālā Irkutskā 1961. gadā un piedalījās finālos 1959., 1962. un 1963. gados.
Zāra Nahimovska pārstāvēja Latviju PSRS komandu meistarsacīkstēs 1955., 1959., 1960. un 1962. gados.
Tāpat Zāra Nahimovska pārstāvēja Latvijas komandu "Daugava" PSRS komandu kausā 1954., 1961., 1964. un 1968. gados.

1970. gados Zāra Nahimovska beidza aktīvās šahistes karjeru. 1978. gada janvārī viņa kopā ar vīru, Valentīnu Kavnacki, un dēlu Jevgēņiju pārcēlās uz dzīvi ASV, dzīvo Vestblūmfildā, Mičiganas štatā. ASV ir patentēti divi viņas izgudrotie lubrikanti (1991—1992).

## Rezultāti Latvijas šaha čempionātos

* 1954. gads, 2. vieta Latvijas sieviešu šaha čempionātā (zaudēja papildus mačā Mildai Laubertei).
* 1955. gads, 8. vieta Latvijas sieviešu šaha čempionātā.
* 1956. gads, 2. vieta Latvijas sieviešu šaha čempionātā.
* 1958. gads, 1. vieta Latvijas sieviešu šaha čempionātā.
* 1959. gads, 1. vieta Latvijas sieviešu šaha čempionātā. 
* 1960. gads, 3. vieta Latvijas sieviešu šaha čempionātā.
* 1961. gads, 1. vieta Latvijas sieviešu šaha čempionātā.
* 1962. gads, 1. vieta Latvijas sieviešu šaha čempionātā. 
* 1964. gads, 2. vieta Latvijas sieviešu šaha čempionātā.
* 1966. gads, 3. vieta Latvijas sieviešu šaha čempionātā. 
* 1967. gads, 5. vieta Latvijas sieviešu šaha čempionātā.
* 1968. gads, 5. vieta Latvijas sieviešu šaha čempionātā.
* 1969. gads, 2. vieta Latvijas sieviešu šaha čempionātā.

## Atsauces

## Ārējās saites
Kaņepes

**Kaņepes** (*Cannabis*) ir ziedaugu ģints, kurā ietilpst trīs sugas: sējas kaņepe (*Cannabis sativa*), Indijas kaņepe (*Cannabis indica*) un *[[Cannabis ruderalis]]*. Visas trīs sugas aug savvaļā Centrālāzijā un Dienvidāzijā, lielākās kaņepju audzētājvalstis ir Ķīna, Ziemeļkoreja un Kanāda. Kaņepes izmanto šķiedrām, eļļai, ārstnieciskiem mērķiem. Kaņepju sastāvā ir THC un citas psihoaktīvas vielas un no tām iegūst arī psihotropus produktus: marihuānu, hašišu un hašiša eļļu.

## Atsauces
Lielplatone

**Lielplatone** ir ciems Jelgavas novada Lielplatones pagastā, pagasta centrs. Izvietojies pie Sidrabes ietekas Platonē  no novada domes Jelgavā un  no Rīgas.
Lielplatonē atrodas bērnudārzs, bibliotēka, ģimenes ārsta prakse, veikals. Lielplatones muižas apbūve ir valsts nozīmes arhitektūras piemineklis, Staņuvēnu senkapi — arheoloģijas piemineklis.

## Vēsture
thumb|200px|left|Lielplatones muižas kungu māja (20. gadsimta sākums).
Apdzīvotā vieta izveidojusies ap bijušās Lielplatones muižas (*Groß-Platohn*) centru. 
Pirmo reizi hronikās Lielplatone minēta 1500. gadā, 17. gadsimtā dēvēta par Šēnverderi.
No 19. gadsimta Lielplatones muiža piederēja Hānu dzimtai, 1845. gadā pēc arhitekta Emīla Johana Alberta Štrausa plāna uzcēla muižas kungu māja. 1859.–1860. gadā veica ēkas pārbūves un paplašināšanas darbus, izveidojot divstāvu taisnstūra ēku ar perpendikulāri novietotiem gala korpusiem.

Par lielāku apdzīvoto vietu Lielplatone izauga pēc Otrā pasaules kara, kad uz selekcijas un izmēģinājumu stacijas bāzes 1949. gadā Lielplatonē izveidoja Lopkopības un veterinārijas pētniecības institūta lopkopības izmēģinājumu staciju.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Parastā kalme

**Parastā kalme** jeb **smaržīgā kalme** (*Acorus calamus*) ir garš (60-120 cm), pārmitrā zemē augošs viendīgļlapju ārumu dzimtas augs. Auga dabīgā izcelsmes vieta ir Indija un Arābijas zemes, bet mūsdienās tas ir izplatījies pa visu pasauli.

## Apraksts
Kalmes ir daudzgadīgs lakstaugs, kas veido spēcīgus, resnus, ložņājošus sakneņus. Īsais stumbrs pie pamata sarkanīgs. Lapas garas, lineāras, pie pamata sedz cita citu. Sīkie, dzeltenzaļie ziedi sakārtoti vālītēs, zied maijā un jūnijā. Auglis ir garena, sārta oga, bet Latvijā parasti neienākas, līdz ar to kalme vairojas nevis ar sēklām, bet veģetatīvi ar sakneņiem.

## Ķīmiskais sastāvs
Kalmju sakneņi satur ēterisko eļļu, kura sastāv no vairāk kā 36 vielām, no kurām svarīgākās ir α-azarons un β-azarons. Bez tiem, kalmēs atrodami arī

* terpēni - pinēns, kamfēns, borneols, kalomols, kalamēns;
* aromātiskie savienojumi - eigenols, metilizoeigenols;
* rūgtvielas - akorīns, akorons, izoakorons, neoakorons;
* miecvielas, glikozīdi u.c.

## Izmantošana
Kalmju sakneņus izmanto ārstniecībā ēstgribas un gremošanas darbības uzlabošanai, sāpju mazināšanai un lielās devās — vemšanas izraisīšanai. Tautas medicīnā kalmes izmantotas arī anēmijas, žultspūšļa un nieru slimību ārstēšanai un pret žagām.

Tie tiek izmantoti arī kā garšaugi, viegls stimulants un kā absinta sastāvdaļa.

## Citi nosaukumi

Agrāk saukta arī **kalve** un **ūdens skalbes**.

## Atsauces

## Ārējās saites
Rasenes

**Rasenes** (*Drosera*) ir kukaiņēdāju augu ģints. Tā ir viena no lielākajām kukaiņēdāju augu ģintīm, iekļaujot vismaz 194 sugas. Rasenēm uz lapām ir īpaši dziedzermatiņi, ar kuriem augi sagūsta kukaiņus. Kukaiņus augi izmanto kā papildu barību nabadzīgajai augsnei, kurā tie parasti aug. Rasene ir miksotrofs organisms, jo pārtiek no kukaiņiem un spēj fotosintezēt.

Raseņu dažādas sugas ir sastopamas visos pasaules kontinentos, izņemot Antarktīdu.

## Latvijā izplatītās sugas
* Apaļlapu rasene (*Drosera rotundifolia*)
* Garlapu rasene (*Drosera anglica*)
* Ieapaļā rasene (*Drosera x obovata*)
* Vidējā rasene (*Drosera intermedia*)

## Atsauces

## Ārējās saites
55. maršruts

**55. maršruts** var būt:

* autobusu maršruti:
** ''55. autobusu maršruts'' — bijušais maršruts Rēzeknē;
** 55. autobusu maršruts — maršruts Rīgā.
Ikarus E91

**Ikarus E91** ir autobusu modelis, kuru ražoja Ungārijas autobūves uzņēmums Ikarus. Sērijveida ražošana ilga no 1997. gada līdz 2007. gadam.

## Vēsture
Pirmais Ikarus E91 prototips tika izgatavots 1997. gadā. Ražotāja veiktajās pārbaudēs būtiski trūkumi netika konstatēti, un tajā pašā gadā tika uzsākta sērijveida modeļa ražošana, kura turpinājās līdz 2007. gadam. Midibusa pārdošanas apjomi, salīdzinot ar citiem Ikarus autobusiem, nebija tik lieli, kā ražotājs bija cerējis, jo tie nav pārāk pieprasīti tirgū.

Visvairāk Ikarus E91 modeļa autobusu tika piegādāti Ungārijas teritorijai un Latvijas galvaspilsētai Rīgai.

## Konstrukcija
Ikarus E91 ir divasu standarta zemās grīdas autobuss, kuru tā izmēru un ietilpības dēļ pieskaita pie pilsētas midibusu klases. Tā dzinējs un transmisija atrodas autobusa aizmugurē, zem grīdas. Ikarus E91 midibusu uzskata par zemās grīdas autobusu 60% apjomā.

## Tehniskie parametri
thumb|250px|Midibusa Ikarus E91 tehniskais rasējums.
* Garums: 7868 mm
* Platums: 2376 mm
* Augstums: 2968 mm
* Pašmasa: 9,2 t
* Pasažieru ietilpība: 34 cilvēki
** Sēdvietu skaits: 19
** Stāvvietu skaits: 15
* Dzinēja jauda: 114 - 125 kW

## Ekspluatācija
### Rēzekne
[thumb|250px|SIA „[Rēzeknes Satiksme” autobuss izmēģinājumā 2011. gada 31. decembrī]]
Sabiedriskā transporta uzņēmums "Rēzeknes Satiksme", kas savu darbību uzsāka 2012. gada 1. janvārī, sākumā plānoja nomāt transportlīdzekļus no Rīgas sabiedriskā transporta uzņēmuma "Rīgas satiksme". Nomāti tika 27 Ikarus E91 modeļa autobusi, kuri Rīgā reisu skaita samazināšanas dēļ vairs nekursēja pilsētas ielās. Ikarus E91 autobusi kursēja Rēzeknē līdz 2017. gadam.

### Rīga
Pirmie Ikarus E91 autobusi autobusu parka ritošā sastāva atjaunošanai Rīgai tika piegādāti 2001. gadā, ekspluatācijā tie nonāca oktobra beigās un novembra sākumā. Sākotnēji midibusus tika plānots norīkot ekspresmaršrutos, vēlāk tos sāka izmantot arī maršrutos ar mazāku pasažieru skaitu.

2004. gadā tika saņemti papildus 46 Ikarus E91 autobusi, kas aprīkoti ar kondicionēšanas sistēmu.

Šobrīd lielākā daļa autobusu reisu skaita samazināšanas un mazā pasažieru skaita dēļ ir izņemti no ekspluatācijas. No 2012. gada 1. janvāra līdz 2017. gada 27. martam sabiedriskā transporta uzņēmums "Rēzeknes Satiksme" savas darbības sākumā no Rīgas satiksmes nomāja 27 Ikarus E91 autobusus.

Sākot ar 2016. gadu, vairāki Ikarus E91 autobusi tika nodoti Rīgas skolu vajadzībām. Tos izmantoja skolēnu pārvadājumos līdz 2021. gadam.

Pēdējoreiz Ikarus E91 autobusi pārvadāja pasažierus 2020. gada rudenī pa 57. un 59. maršrutu, īslaicīgi autobusi pārvādāja pasažierus 2021. gadā 1A. autobusu maršrutā. No 2022. gada autobusi apkalpo nakts maršrutus, pārvadājot RS darbiniekus.

## Skatīt arī
* Autobuss
* Ikarus
* Autobusu satiksme Rīgā
* Autobusu satiksme Rēzeknē

## Atsauces

## Ārējās saites

* Informācija par Ikarus ražotajiem autobusiem
* Informācija un attēli par Ikarus E91
40. autobusu maršruts (Rēzekne)

**40. autobusu maršruts** ir Rēzeknes sabiedriskā transporta autobusu maršruts, kas kursē no Blaumaņa ielas līdz Janapolei. Šo maršrutu apkalpo SIA „Dekom” autobusu parks, kas atrodas Viļakas ielā 1b.

2011. gada 31. decembrī 40. autobusu maršruts tiks likvidēts, bet sākot ar 2012. gada 1. janvāri tā reisus pārņems jaunizveidotais 18. autobusu maršruts, kuru apkalpos SIA „Rēzeknes Satiksme”.

## Maršruts
**[[Blaumaņa iela (Rēzekne)|Blaumaņa iela]]** — **[[Janopole|Janapole]]** kursē pa šādām ielām: Blaumaņa iela, Maskavas iela, Atbrīvošanas aleja, Latgales iela, Kr. Barona iela un ceļš P55.

**[[Janopole|Janapole]]** — **[[Blaumaņa iela (Rēzekne)|Blaumaņa iela]]** kursē pa šādām ielām: ceļš P55, Kr. Barona iela, Latgales iela, Atbrīvošanas aleja, Maskavas iela un Blaumaņa iela.

## Pieturvietas
40. autobusu maršrutā pavisam kopā ir 32 pieturas. Maršrutā **[[Blaumaņa iela (Rēzekne)|Blaumaņa iela]]** — **[[Janopole|Janapole]]** ir 16 pieturas, tāpat arī maršrutā **[[Janopole|Janapole]]** — **[[Blaumaņa iela (Rēzekne)|Blaumaņa iela]]** ir 16 pieturas.

## Atbrīvošanas alejas rekonstrukcijas laikā
[thumb|250px|40. maršruta autobuss [Dārzu iela (Rēzekne)|Dārzu ielā 2011. gadā]]
Sakarā ar Atbrīvošanas alejas rekonstrukcijas darbiem, no 2011. gada 14. marta sabiedriskā transporta kustība tika novirzīta uz Dārzu ielu, ka rezultātā 40. autobusu maršruts arī tika mainīts.

### Maršruts
**[[Blaumaņa iela (Rēzekne)|Blaumaņa iela]]** — **[[Janopole|Janapole]]** kursē pa šādām ielām: Blaumaņa iela, Maskavas iela, Atbrīvošanas aleja, Stacijas iela, Dārzu iela, Latgales iela, Kr. Barona iela un ceļš P55.

**[[Janopole|Janapole]]** — **[[Blaumaņa iela (Rēzekne)|Blaumaņa iela]]** kursē pa šādām ielām: ceļš P55, Kr. Barona iela, Latgales iela, Dārzu iela, Stacijas iela, Atbrīvošanas aleja, Maskavas iela un Blaumaņa iela.

### Pieturvietas
Atbrīvošanas alejas rekonstrukcijas laikā 40. autobusu maršrutā arī bija 32 pieturas: maršrutā **[[Blaumaņa iela (Rēzekne)|Blaumaņa iela]]** — **[[Janopole|Janapole]]** bija 16 pieturas, ka arī maršrutā **[[Janopole|Janapole]]** — **[[Blaumaņa iela (Rēzekne)|Blaumaņa iela]]** bija 16 pieturas.

## Skatīt arī
* Rēzekne
* Sabiedriskais transports Rēzeknē
* Dekom

## Atsauces

## Ārējās saites
* SIA Dekom - Sabiedriskā transporta pakalpojumi
Belgrano III

**Belgrano III** (vai **Henerala Belgrano III**; ) bija vissezonas Argentīnas polārstacija Antarktīdā. Stacija bija izvietota Berknera salas ziemeļu galā Vedela jūras piekrastē. Staciju izveidoja 1980. gada 30. janvārī. Stacija bija paredzēta 9 cilvēku izmitināšanai polārajā ziemā, galvenās izpētes jomas bija meteoroloģija, optiskie fenomeni un apvidus topogrāfija. Stacija pamesta 1983./1984. gada vasarā.

## Atsauces

## Skatīt arī
* Belgrano I
* Belgrano II
Salāhs

**Salāhs** (, *ṣalāh*), **salāts** vai **namazs** ir musulmaņu lūgšanu skaitīšana vismaz piecas reizes dienā. Tas ir viens no islāma galvenajiem reliģiskajiem uzdevumiem, kas noteikti ir jāveic ikvienam musulmanim. Salāhs ir viens no islāma pieciem pīlāriem. Musulmaņi uzskata, ka kvalitatīvi noskaitītas lūgšanas attīra sirdi, attur no grēkiem un atvieglo grēku nožēlu.

Katrai no piecām lūgšanām ir savs nosaukums: *ṣalāh al-fajr* (skaita pirms saullēkta), *aẓ-ẓuhr* (pusdienlaikā), *al-ʿaṣr* (pēcpusdienā), *al-maghrib* (saulrieta laikā) un *al-ʿishāʾ* (vakarā).

## Atsauces
Kokas augs

**Kokas augs** (*Erythroxylum Coca*) ir Dienvidamerikā augošs *[[Erythroxylaceae]]* dzimtas krūms. Tam ir ļoti liela nozīme Andu kultūrās, kur tas tiek lietots ārstnieciskiem un reliģiskiem mērķiem.

Pasaulē kokas augs mūsdienās ir vairāk pazīstams tā saturošā alkaloīda, ļoti spēcīga stimulanta — kokaīna dēļ. Kokas auga lapas ir psihoaktīvas, arī no tām neekstrahējot kokaīnu. Tām ir stimulējoša iedarbība, tās košļājot vai izmantojot tējā.

Kokas lietošana ir nelegāla gandrīz visā pasaulē, izņemot Bolīviju un Peru. Pirms koku lielākajā daļā valstu aizliedza, tas bija galvenā dzēriena *[[Coca-Cola]]* sastāvdaļa. Kopš 2010. gada gan Bolīvijā ir no jauna uzsākta līdzīga dzēriena — enerģijas dzēriena *[[Coca-Cola]]* ražošana, kas iekļauj tradicionālo *Coca-Cola* recepti ar kokaīnu saturošām kokas lapām.

Dažkārt par kokas augiem uzskata arī citus *Erythroxylaceae* dzimtas augus, it īpaši arī kokaīnu saturošo *[[Erythroxylum novogranatense]]*.

## Atsauces

## Ārējās saites

*
7TP

**7TP** bija 1930. gados izgatavotais Polijas vieglais tanks. Tas bija labāk bruņots un pēc vairuma parametru pārspēja vācu tankus PzKpfw I un PzKpfw II. Vēlāk šī tanka pamatni izmantoja arī artilērijas vilcējam C7P.

## Vēsture
166px|thumb|left|Tanka variants ar diviem torņiem
Poļu variants vienam no starpkaru perioda visizplatītākajiem tankiem - "Vickers Mk E". Izstrādāts 1933-1934 gados, sērijveidā ražots no 1935. līdz 1939. gadam. Kopumā izgatavoti 132 tanki, no kuriem daļa ar diviem torņiem, bruņoti ar diviem ložmetējiem, taču lielākā daļa ar vienu torni un 37 mm Bofors lielgabalu. Salīdzinājumā ar angļu tanku, poļu tanka uzlabojumi bija: labāks, uzticamāks un jaudīgāks dzinējs, 37 mm lielgabals, biezāka bruņa, modificēta ventilācijas sistēma, Gundlacha tanku periskops un rācija. Apzīmējums 7TP radies no "7 tonnas, Polijas" (patiesībā, tanka svars tika palielināts līdz 9 tonnām jau pēc prototipa izgatavošanas).

7TP bija pirmais tanks pasaulē ar dīzeļdzinēju. Japāņu Tips-89 arī lietoja dīzeļa dzinēju, taču tikai no 1936. gada (agrākie modeļi bija aprīkoti ar benzīna dzinēju).

Sākoties Otrajam pasaules karam, lielākā daļa no tankiem ar diviem torņiem tika pārbūvēti par tankiem ar vienu torni. Jāpiemin, ka šī modifikācija netika dažādi apzīmēta. Mūsdienās dažkārt tiek lietoti apzīmējumi "7TP dw." un "7TP jw." (Poļu abreviatūras *dwuwieżowy* - divi torņi; *jednowieżowy* - viens tornis).

1938. gadā tika izgatavoti arī 13 prototipa modeļi ar labāku bruņojumu — 9TP. Lai gan sērijveida ražošana šiem tankiem netika uzsākta, prototipi piedalījās Varšavas aizstāvēšanā 1939. gada septembrī.

## Pielietojums kaujās
240px|thumb|Replika 7TP
Pilnīgi visi tanki 7TP piedalījās Polijas kampaņā. Lai gan 7TP tehniskā ziņā pārspēja tā laika vācu tankus, to bija pārāk maz, lai mainītu kara iznākumu. 
Kara pieredze pierādīja, ka 37 mm prettanku lielgabals spēja cauršaut jebkura tā laika vācu tanku bruņu, pat PzKpfw IV. Taču tanka bruņas bija pārāk plānas, it īpaši pret aviācijas uzlidojumiem.
Kampaņas beigās 20 tanki nonāca Rumānijā un Ungārijā, gandrīz 40 tanki tika pamesti sakarā ar dzinēju problēmām vai degvielas trūkumu. Vienu tanku sagūstīja Padomju Savienības armija. Pēc Polijas krišanas vācu armija sagūstīja 20 tankus, kuri vēlāk tika iekļauti 1. tanku divīzijā ar apzīmējumu **Pzkpfw 731 (p)**. Šie tanki vēlāk tika izmantoti cīņās pret Norvēģiju un Franciju 1940. gadā.

## Lietotājvalstis
* 22px Nacistiskā Vācija — 20 viena torņa tanki, iegūti kā trofejas Polijas kampaņas laikā
* 22px Padomju Savienība — 1 viena torņa tanks, iegūts kā trofeja Polijas kampaņas laikā

## Atsauces

## Ārējās saites
Amilnitrīts

**Amilnitrīts** ir ķīmiska viela ar formulu C5H11ONO. Tas ir izoamilspirta un slāpekļpaskābes esteris. Vielai ir zināmi vairāki izomēri, tomēr tie visi satur amilgrupu, kas pievienota nitrīta funkcionālajai grupai. Alkilgrupa gan ir ķīmiski inerta, vielas ķīmiskās un bioloģiskās īpašības nosaka galvenokārt nitrītgrupa. Līdzīgi kā citi alkilnitrīti, amilnitrīts ir bioaktīvs zīdītājiem, tas paplašina asinsvadus, kas ir arī tā galvenais pielietošanas mērķis medicīnā. To izmanto kā pretindi, saindējoties ar zilskābi vai cianīdiem. Amilnitrītam ir arī psihoaktīvas īpašības.
C5H11NO2

Summārajai formulai **C<sub>5</sub>H<sub>11</sub>NO<sub>2</sub>** atbilst vairāki savienojumi:
* amilnitrīts;
* valīns.
Rinda (botānika)

**Rinda** () ir augu sistemātikas pamattaksons. Tas apvieno radniecīgas dzimtas. Dzīvnieku sistemātikas gadījumā kārta ir rindai atbilstošs taksons.

Rinda ir novietota starp dzimti un klasi. Vairākas radniecīgas rindas apvieno klasē. Starptautiskais botānikas nomenklatūras kodekss nosaka, ka rindas latīniskos nosaukumus izteic ar vienu vārdu, ko raksta ar lielo sākumburtu. To veido no tipiskās ģints nosaukuma, pievienojot izskaņu *—ales* (piemēram, asteru rinda — *Asterales*, rožu rinda — *Rosales*). Ja lieto detalizētu sistemātiku, tad izmanto papildtaksonus — apakšrinda () un virsrinda ().

## Atsauces
Daņiils Linčevskis

**Daņiils Linčevskis** (; dzimis  Krievijas PFSR) ir starptautiskais lielmeistars šahā (2009). Uzvarējis Latvijas atklātajā šaha čempionātā 2009. gadā.
 
## Biogrāfija
Daņiils Linčevskis šahu iemācījies spēlēt 5 gadu vecumā. Viņš ar labiem panākumiem piedalījās jaunatnes turnīros, un 2005. gadā ieguva FIDE meistara titulu. Pēc gada viņš dalīja 3. — 7. vietu Eiropas jauniešu čempionātā (U16) Hercegnovā (Melnkalne) un ieguva FIDE starptautiskā meistara titulu. Daņiils Linčevskis ir uzvarējis Krievijas jauniešu čempionātā (U18) 2007. gadā un Krievijas Ziemeļrietumu federālā apgabala čempionātā 2008. gadā. 2016. gadā uzvarējis Latvijas šaha festivāla "Liepājas rokāde" superturnīrā.

## Nozīmīgākās sacensības

* 2007. gads, 1. vieta FINEC (Sanktpēterburga) šaha turnīrā.
* 2008. gads, 3. vieta FINEC A (Sanktpēterburga) šaha turnīrā.
* 2009. gads, 2. - 4. vieta FINEC A (Sanktpēterburga) šaha turnīrā.
* 2009. gads, 1. vieta Latvijas atklātajā šaha čempionātā.

## Atsauces

## Ārējās saites
Lielplatones skola

**Lielplatones skola** (agrāk — **Tīsi**) ir māju grupa (agrāk ciems) Jelgavas novada Lielplatones pagastā. Izvietojies Platones labajā krastā pie autoceļa P103  no pagasta centra Sidrabes,  no novada domes Jelgavā un  no Rīgas.

Apdzīvotā vieta izveidojusies pie bijušā Tīsu kroga un 1864. gadā dibinātās Lielplatones pamatskolas. Kopš 1975. gada pamatskolas telpās atrodas Lielplatones speciālā internātpamatskola.

Mežā uz dienvidiem no autoceļa P103 līdz Padomju armijas izvešanai atradās PSRS raķešu bāze (29. raķešu divīzijas 867. raķešu pulka diviziona pozīcijas).

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Lielā nātre

**Lielā nātre** (*Urtica dioica*) ir daudzgadīgs nātru dzimtas lakstaugs. Tā ir viena no vislabāk zināmām nātru ģints pārstāvēm. Lielās nātres dabiskā izplatības vieta ir Eiropa, Āzija, Ziemeļāfrika un Ziemeļamerika. Lielajai nātrei uz lapām un stublājiem ir dzeļmatiņi, kas, nonākot saskarē ar cilvēku vai citiem dzīvniekiem, injicē ādā histamīnu un citas ķīmiskas vielas, radot dedzinoši sāpīgas sajūtas. Augs tiek izmantots ārstniecībā un pārtikā.

## Raksturojums
Šim augam ir ložņājošs, zarains saknenis. Stumbrs 60—110 cm augsts, neasi četršķautņains, stāvs, parasti nav zarains, dobs, apakšējā daļā gandrīz kails, vidus un augšdaļa klāta ar vienkāršiem matiņiem un dzeļmatiņiem, kas sevišķi biezi klāj stumbru mezglu vietās. Lapas olveida vai sirdsveida, 8—17 cm garas, 2,8 cm platas, 2,5—4,5 reizes garākas par kātiņiem, plātnes gals pakāpeniski nosmaiļots. Augšējās lapas parasti ir sirdsveida, vai nosmailinātas, ar noapaļotu pamatu. Lapu mala rupji zāģzobaina, ar dzeloni galā; lapu virspuse tumši zaļa, klāta ar vienkāršiem un dzeļošiem matiņiem, apakšpuse zaļa, vai pelēki zaļa, ar dzeļmatiņiem, kas atrodas uz dzīslām. Lapu kāti 0,5 — 8 cm gari, tievi, biezi klāti ar dzeļmatiņiem. Pielapes brīvas, ar gludu malu, plēvainas, ar smailu galotni, gar malām klātas ar vienkāršiem matiņiem, gaiši zaļas, līdz 12 mm garas un 1 — 1,5 cm platas. Ziedi viendzimuma, divmāju, sīki, zaļi, mazos kamoliņos, kas sakopoti nokarenās vai stāvās ziedkopās. Apziednis vienkāršs, ar 4 vienāda lieluma apziedņa lapām. Putekšņlapas ir 4, novietotas pret apziedņa daļām. Līdz ziedēšanai putekšnīcas ieliektas uz iekšu.

### Ķīmiskais sastāvs
Lapas satur K, C, B<sub>2</sub> vitamīnus, glikozīdu urticīnu, miecvielas, olbaltumvielas, karotinoīdus, skudrskābi, histamīnu, hlorofilu un dažādus mikroelementus — hromu, varu, mangānu, alumīniju, vanādiju, dzelzi. No lielās nātres lapām var iegūt tīru hlorofilu bez citu pigmentu piemaisījuma.

## Saimnieciskā nozīme
Lielo nātru jaunos dzimumus pavasarī var lietot uzturā, lapās ir daudz olbaltumvielu, vitamīnu un minerālvielu. Sasmalcinātus augus izēdina cūkām un mājputniem. Var lietot kā skābbarību. Šķiedru ar izmantot audumu, virvju, tīklu un papīra izgatavošanai. No lapām iegūst zaļo krāsu. Nātres tautas medicīnā lieto pret reimatismu, caureju u.c. slimībām. Jaunos augus ir līdz 700 mg karotīna, 130 mg C vitamīna, daudz olbaltumvielu, kālija, dzelzs un kalcija.

## Atsauces

## Ārējās saites

*
Ivans Ribakovs

**Ivans Ribakovs** (dzimis  Zarasos) ir Latvijas krievu pedagogs un politiķis. Bijis Rēzeknes domes deputāts, Rēzeknes Goda pilsonis. I. Ribakovs ir bijis ilggadējs Saeimas deputāts, darbojies sešos sasaukumos. Pārstāv partiju "Saskaņa".

## Dzīvesgājums
Dzimis 1960. gadā Zarasos Lietuvā, līdz 1977. gadam mācījās Zarasu internātskolā. Studēja Daugavpils Pedagoģiskajā institūtā, ko 1982. gadā absolvēja matemātikas un fizikas skolotāja specialitātē.

Strādāja par fizikas skolotāju Kolagimas 2. vidusskolā Krievijā (1982—1983), pēc tam Rēzeknē. Bija Rēzeknes tautas izglītības nodaļas inspektors, Rēzeknes 4. vidusskolas direktors (1984—1985) un Rēzeknes 2. vidusskolas direktors (1986—2002).

I. Ribakovs darbojas arī kā sporta funkcionārs, bijis futbola kluba "Dižvanagi" prezidents.

## Politiskā darbība
Bijis Padomju Savienības Komunistiskās partijas biedrs no 1986. gada.

2001. gadā I. Ribakovu ievēlēja Rēzeknes domē no PCTVL saraksta un ievēlēja par Rēzeknes domes priekšsēdētāja vietnieku.

Pēc gada I. Ribakovs pirmo reizi kļuva par parlamenta deputātu, kad viņu ievēlēja 8. Saeimā no PCTVL, kur viņš darbojās Budžeta un finanšu komisijā un Publisko izdevumu un revīzijas komisijā. 2003. gadā, sadaloties PCTVL Saeimas frakcijai I. Ribakovs turpināja darbu Tautas saskaņas partijas frakcijā. 2006. gadā I. Ribakovs tika ievēlēts arī 9. Saeimā no apvienības "Saskaņas Centrs" saraksta, kur darbojās Budžeta un finanšu komisijā un Pilsonības likuma izpildes komisijā. 2010. gadā tika ievēlēts 10. Saeimā, arī tajā viņš darbojās Budžeta un finanšu komisijā un Pilsonības likuma izpildes komisijā. 2011. gadā tika ievēlēts arī 11. Saeimā ārkārtas vēlēšanās no apvienības "Saskaņas Centrs" saraksta, darbojās Budžeta un finanšu (nodokļu) komisijas un Pilsonības likuma izpildes komisijas sastāvos.

2014. gadā I. Ribakovs tika ievēlēts 12. Saeimā no partijas "Saskaņa" saraksta, tāpat vēlētāji viņu atbalstīja arī 2018. gadā notikušajās 13. Saeimas vēlēšanās, kad tika ievēlēts 13. Saeimā. I. Ribakovs kandidēja arī 14. Saeimas vēlēšanās 2022. gadā, taču "Saskaņas" saraksts nepārvarēja 5% barjeru.

## Atsauces

## Ārējās saites

* 
* CVK profils
* 11. Saeimas profils
*
Ķēžu komutācija

**Ķēžu komutācija** ( - "savstarpēji" un *mutare* - "mainīties"), saukta arī par **kanālu komutāciju**, ir sakaru tīkla realizācijas veids, kurā katram savienojumam tiek izveidots atsevišķs pastāvīgs kanāls, t.i. saslēgta elektriskā ķēde starp diviem sakaru tīkla mezgliem. Praktiskajā realizācijā šis savienojums var nebūt fiziski saslēgta elektriskā ķēde, bet izmantota multipleksēšana vai pat izmantots pakešu komutācijas kanāls, taču savienojumam abos galos būs tādi parametri it kā būtu saslēgta fiziska elektriskā ķēde. Šādu komutāciju sauc par virtuālo ķēžu komutāciju.

Ķēžu komutācija nodrošina garantētus un nemainīgus savienojuma parametrus aizturi un frekvenču joslu. Tipisks ķēžu komutācijas piemērs ir analogais publiskais telefonu tīkls, kurā savienojums starp abonentu A un abonentu B tiek saslēgts nemainīgs uz visu savienojuma laiku, saslēdzot elektrisku ķēdi, kura vienkāršoti izskatās šādi: barošanas avots - centrāles komutācijas lauks - telefona līnija A - Abonenta A mikrofons - Abonenta A telefons (austiņa) - līnija A - centrāles komutācijas lauks - līnija B - tālāk analoģiski pie abonenta B.

## Savienojuma vadība
Ķēžu komutācijā savienojuma (zvana) sastādīšana var notikt pa atsevišķu signalizācijas kanālu (ārpusjoslas signalizācija ), vai pa to pašu savienojuma kanālu (iekšjoslas signalizācija, ) .
Gala iekārtas (telefona aparāti) savienojuma sastādīšanai un pārtraukšanai parasti izmanto to pašu līniju (sakaru kanālu) ko savienojumam, savukārt starpcentrāļu savienojumu sastādīšanai izmanto atsevišķus signalizācijas kanālus, visbiežāk šim nolūkam lieto signalizācijas sistēmu 7 (SS7). 

## Priekšrocības un trūkumi
Ķēžu komutācijas priekšrocības:
* garantēta nemainīga frekvenču josla;
* garantēts datu pārraides ātrums;
* nemainīga, mazāka nekā pakešu komutācijā aizture.
Trūkumi:
* neefektīva infrastruktūras resursu izmantošana.

## Ķēžu komutācijas lietojuma piemēri
* publiskais telefonu tīkls
* mobilo tīklu, tādu kā GSM un UMTS, balss zvani
* UMTS videozvans
* GSM tīklu ķēžu komutācijas datu pakalpojumi CSD un HSCSD 

## Skatīt arī
* pakešu komutācija
* GSM
* Telefonija

## Ārējās saites
* Switching technology, Virdžinijas Universitāate,  
* http://www.netplanet.org/aufbau/netzwerk.shtml,
Kursīte

**Kursīte** var būt:

* Elīna Kursīte — latviešu fotogrāfe un sociālantropoloģe (dzimusi 1986);
* Janīna Kursīte — latviešu politiķe (dzimusi 1964);
* Janīna Kursīte-Pakule — latviešu literatūrzinātniece, valodniece, politiķe (dzimusi 1952).
DJ BoBo

**Peters Renē Baumanis** (*Peter René Baumann*; dzimis ), plašāk pazīstams kā ***DJ BoBo***, ir šveiciešu dziedātājs, dziesmu autors, dejotājs un mūzikas producents.

Viņš ir izdevis 10 studijas albumus, kā arī vairākas dziesmu izlases, un viņa ieraksti ir pārdoti vairāk nekā 14 miljonos kopiju visā pasaulē. Tāpat mūziķis izdevis vairāk nekā 30 singlus, no kuriem vairāki guvuši labus panākumus ne tikai vācvalodīgo, bet arī citu Eiropas valstu topos. Karjeras laikā desmit reizes ieguvis *World Music* balvu kā Šveices vislabāk pārdotākais mākslinieks. Par saviem ierakstiem ir saņēmis vairākas sertifikācijas Eiropas, Āzijas un Dienvidamerikas valstīs. 2007. gadā DJ BoBo pārstāvēja Šveici Eirovīzijas dziesmu konkursā ar dziesmu *Vampires Are Alive*, taču pusfinālā ieņēma 20. vietu un nekvalificējās finālam.

## Ārējās saites

*
Mūrmuiža (Vilces pagasts)

**Mūrmuiža** (agrāk arī **Mūri**, **Mūrumuiža**, **Mūru dzirnavas**) ir apdzīvota vieta Jelgavas novada Vilces pagastā. Izvietojusies pagasta ziemeļos pie Vilces upes ietekas Svētē pie autoceļa P103  no pagasta centra Vilces,  no novada domes Jelgavā un  no Rīgas.

Apdzīvotā vieta izveidojusies uz 1590. gadā celtās Vilces Mūrmuižas *(Gemauerthof)* zemes pie Mūrmuižas dzirnavām. 1960. gadā Mūrmuižā izveidots Psihiski slimo invalīdu nams (tagad Valsts sociālās aprūpes centra «Zemgale» filiāle «Ziedkalne»). Ciema dienvidiem piekļaujas Vilces dabas parka teritorija. 1705. gadā pie Mūrmuižas notika Mūrmuižas kauja starp uzbrūkošo Krievijas caristes karaspēku un aizstāvošos Zviedrijas karaspēku, kurā zviedri guva uzvaru.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Tūliki Laesone

**Tūliki Laesone** (; dzimusi  Tallinā, Igaunijā) ir Igaunijas starptautiskā meistare šahā, kas uzvarēja Latvijas atklātajā šaha čempionātā sievietēm 1992. gadā.

## Šahistes karjera
Tūliki Laesone ir viena no spēcīgākajām Igaunijas šahistēm. 1987. gadā viņa izcīnīja 3. vietu PSRS jauniešu sacensībās Čeļabinskā. Tūliki Laesone divas reizes ir uzvarējusi Igaunijas šaha čempionātā sievietēm (1993, 1996), divas reizes bijusi šajā turnīrā otrā (1986, 1998) un divas reizes ieguvusi bronzas medaļu (1992, 1997).
Tūliki Laesone ir spēlējusi Igaunijas komandas sastāvā PSRS komandu sacensībās sievietēm 1986. gadā.
Tāpat Tūliki Laesone ir pārstāvējusi Igauniju Pasaules šaha olimpiādēs:
* 1992. gadā 30. šaha olimpiādē Manilā pie pirmā rezerves galdiņa (+3, =0, -3);
* 1994. gadā 31. šaha olimpiādē Maskavā pie pirmā rezerves galdiņa (+5, =3, -1);
* 1996. gadā 32. šaha olimpiādē Erevānā pie pirmā galdiņa (+5, =3, -5);
* 1998. gadā 33. šaha olimpiādē Elistē pie trešā galdiņa (+5, =2, -3);
* 2004. gadā 36. šaha olimpiādē Kalvijā pie trešā galdiņa (+5, =1, -2).

## Personīgā dzīve
Pēc profesijas Tūliki Laesone ir juriste. Viņa ir strādājusi Igaunijas Ekonomikas ministrijā un advokātu birojā "Laesson & Partnerid OÜ".

## Atsauces

## Ārējās saites
Mūri

**Mūri** var būt:
* Mūri — apdzīvota vieta Raunas pagastā
* Mūrmuižas Vilces pagastā agrākais nosaukums
Ziedkalne

**Ziedkalne** (agrāk — **Lielberķene**) ir apdzīvota vieta Jelgavas novada Vilces pagastā. Izvietojusies pagasta ziemeļrietumos Svētes upes kreisajā krastā pie autoceļa P103  no pagasta centra Vilces,  no novada domes Jelgavā un  no Rīgas.

Apdzīvotā vieta izveidojusies pēckara gados bijušo Lielberķenes (*Groß-Berken*) un Vellnmuižas (*Wellerhof*) teritorijā kā kolhoza «Ziedkalne» ciemats. Ziedkalnē atrodas baptistu baznīca, veikals. Berķenes muižas apbūve un Lielberķenes dzirnavas ir vietējas nozīmes arhitektūras pieminekļi.

## Iedzīvotāji
## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Būkmols

**Būkmols** ( — ‘grāmatu valoda’), līdz 1929. gadam pazīstams kā **riksmols** (*riksmål*), ir viena no divām norvēģu standarta valodām. Tāpat kā otra standarta valoda, jaunnorvēģu valoda (), tā būtībā ir rakstu valoda, jo lielākā daļa norvēģu runā dialektos, kuri dažādās pakāpēs atšķiras no rakstītās valodas. Būkmols ir tuvs dāņu valodai, no kuras tas 19. gadsimtā daļēji aizgūts. Būkmols no divām norvēģu rakstībām ir visplašāk izmantotā rakstība valstī. Būkmolu lieto aptuveni 85-90% Norvēģijas iedzīvotāju. Izņēmums ir Rietumnorvēģija, kur vairākums izmanto jaunnorvēģu valodu. Arī ārzemju studentiem visbiežāk māca būkmolu. Vecais rakstības standarts, pazīstams kā riksmols, vairs nav oficiālas valodas statusā, bet pagātnē to plaši izmantoja laikraksti un rakstnieki.

## Vēsture

Dānijas-Norvēģijas ūnijas laikā (1536.–1814.) Norvēģijā oficiālā valoda bija dāņu valoda. Arī Norvēģijas pilsētu, sevšķi galvaspilsētas Kristiānijas, intelektuālā elite šajā laikā izmantoja dāņu rakstību.

1899. gadā radās riksmola ( — ‘valsts valoda’) kustība, kuras rezutātā 1907. gadā tika nodibināta Riksmola biedrība (). Riksmols bija pielāgota dāņu rakstība. 1907. un 1917. gadu reformas formalizēja riksmolu un 1907. gads tiek uzskatīts par riksmola atdalīšanās no dāņu valodas gadu.

Nosaukums *būkmols* riksmola vietā tika oficiāli pieņemts 1929. gadā. 1917. un 1938. gadu valodas reformas pavirzīja būkmolu tuvāk jaunnorvēģu valodai ar nolūku kādreiz nākotnē apvienot abus valodu veidus **kopnorvēģu** () valodā. Pēc otrā pasaules kara situācija mainījās, būkmola kustībai sākot uzstāties pret konverģenci, un 1981. gada reforma padarīja būkmolu konservatīvāku.

2017. gadā Norvēģijā ierosināja mainīt nosaukumu "*bokmål*" uz "norvēģu" vai atgriezt veco nosaukumu "*riksmål*", taču to noraidīja.

## Atsauces

## Ārējās saites